tomron87/hebrew-wikipedia-sentences-corpus huggingface dataset:
הוא יצא לאור בהוצאת חברות התקליטים קימוסבי רקורדס ו-RCA רקורדס כסינגל המוביל מהפסקול Elvis לסרט הביוגרפי אודות אלביס פרסלי, "אלביס", מאת באז לורמן, ב-6 במאי 2022. השיר הופק על ידי רוג'ט צ'הייד ויטי ביטס.
הוא משלב דגימה של השיר "Hound Dog" של ביג מאמא ת'ורנטון משנת 1952, שנכתב על ידי ג'רי ליבר ומייק סטולר והוקלט על ידי פרסלי.
הקליפ הרשמי של השיר פורסם ב-2 ביוני 2022.
מילות השיר מתייחסות לאדם שהיה "מאהב עצוב", שדוג'ה קאט מרגישה ש"מעולם לא היה ראוי לתשומת הלב שלה".
בכתבה שפורסמה ב-Consequence (בידי קאריס אנדרסון), נאמר שדוג'ה קאט "עומדת באתגר" של לורמן "לשייך תוכן היסטורי למוזיקה מודרנית", וקראה לזה "Ain't Shit" שפוגש את "Hound Dog".
וונגו אוקון מ-Uproxx ציין לשבח את השיר, בדומה למבקרי מוזיקה שונים שביקרו אותו בחיוב גם כן.
בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-55 מיליון השמעות.
הווידאו הקליפ הרשמי של "Vegas" פורסם ב-2 ביוני 2022. הוא בוים על ידי צ'יילד וכולל הופעת אורח של שונקה דוקורה, המגלמת את ביג מאמא ת'ורנטון ב"אלביס".
"Vatos Locos (ידיים באוויר)" הוא שיר של צמד ההיפ הופ הישראלי סאבלימינל והצל, אשר יצא לאור ב-10 בינואר 2023 באמצעות תאקט רקורדס, כ-14 שנים לאחר פירוק הצמד ועל מנת לקדם את מופעי האיחוד שלהם בהיכל מנורה מבטחים.
כמו גם, זה הסינגל הראשון של הצל מאז פרישתו מתאקט רקורדס, לאחר צאת אלבום הסולו "לא שם זין" ב-2007, על רקע הסכסוך עם סאבלימינל.
בשנת 2009, לאחר שיתוף פעולה ממושך של סאבלימינל והצל כצמד ובמסגרת משפחת תאקט, הצל סיים את חוזה ההקלטות שלו בחברת משפחת תאקט, בעקבות מחלוקת בין השניים.
מאז, השניים ניהלו סכסוך ממושך שכלל האשמות וגידופים משני הצדדים בכלי התקשורת.
ב-15 בספטמבר 2022 פרסם הצל סרטון בעמוד האינסטגרם שלו בו הוא מבקש את התנצלותו של סאבלימינל, באומרו כי ברצונו לסיים את הסכסוך ביניהם.
כשלושה ימים לאחר מכן, נפגשו השניים ואף פרסמו תמונה שלהם יחד באולפני תאקט רקורדס.
ב-25 באוקטובר 2022, במהלך הופעה של סאבלימינל, הזמין את הצל לבמה והשניים הכריזו יחד על מופע משותף שעתיד להתקיים ב-21 בינואר 2023 בהיכל מנורה מבטחים.
ב-17 בנובמבר, חשפו כי הם מקליטים שיר משותף לקידום המופע.
זהו הסינגל הראשון שלהם כצמד מאז "In Tel Aviv" מ-2006, והשיר הראשון בכלל מאז "הציוני האחרון" ו"יוצא מפוקוס", שיצאו במסגרת האלבום "לא שם זין" של הצל ב-2008.
דודי פטימר ממעריב סקר את השיר בחיוב, בטענה כי החיבור בין השניים "מרגיש טבעי כל כך כאילו לא חלפו השנים ביעף".
הוא הוסיף: "הפזמון קליט ובשיק קרנבלי לטיני ומכשף, הטקסט מהודק והביצוע המחשמל של השניים משרת היטב את השיר, כמו גם קולות הליווי בהפקה מוזיקלית שמוציאה מהמכלול את המיטב".
בסקירה חיובית שפורסמה ברשת 13, נאמר כי השיר "זורק אותנו 15 שנה אחורה".
השיר נכנס למקום ה-13 במצעד השבועי של מדיה פורסט.
בשבוע עליית מופע הצמד בהיכל מנורה מבטחים, טיפס השיר אל המקום הראשון.
Venice Cup היא אליפות העולם לנבחרות נשים בברידג'.
התחרות מאורגנת על ידי התאגדות הברידג' הבינלאומית, (WBF), ונערכת מדי שנתיים בכל שנה אי-זוגית.
התחרות הראשונה של Venice Cup התקיימה בשנת 1974. מאז שנת 1985 היא מתקיימת בו זמנית עם Bermuda Bowl, אליפות העולם הפתוחה לנבחרות לאומיות.
התחרות הראשונה נערכה בעיר ונציה באיטליה, והתחרות נקראת על שם העיר המארחת בפעם הראשונה.
בתחרות האחרונה שנערכה במרקש בשנת 2023, זכתה נבחרת הנשים של ישראל, לראשונה בתולדותיה במקום הראשון.
נבחרת אוסטריה זכתה באליפות העולם הראשונה לנבחרות לאומית בקטגוריות הפתוחה והנשים, שנערכה בשנת 1937 בבודפשט שבהונגריה.
התחרוות התקיימה בו זמנית ביחד עם אליפות העולם הפתוחה לנבחרות.
גם באליפות לנבחרות פתוחות זכתה נבחרת אוסטריה.
ריקסי מרקוס, שאז נקראה בשם נעוריה ריקסי שרפשטיין, הייתה מהשחקניות הבולטות בנבחרת אוסטריה.
ד"ר פאול שטרן, מייסד התאגדות הברידג' האוסטרית, היה זה שהוביל את הנבחרת האוסטרית לזכייה שלה.
שטרן ומרקוס היו יהודים, שנמלטו מאוסטריה לבריטניה בגלל האנשלוס בשנת 1938. בשנת 1976 שיחקה ריקסי מרקוס במדי נבחרת הנשים של בריטניה, שהפסידה לנבחרת ארצות הברית בגמר ה-Venice Cup.
חוץ מהאליפות בשנת 1978 התקימו תחרויות Venice Cup במקביל לתחרויוות Bermuda Bowl.
עד שנת 1985 תדירות תחרויות Bermuda Bowl הייתה גבוהה מתדירות Venice Cup.
המשמעות המעששית של מצב זה היא שהיו שנים שבהן התקיימה רק תחרות Bermuda Bowl.
+ משנת 2000 מקום התחרות והשנה מקום ראשוןמקום שני מקום שלישי מרקש, מרוקו, 2023 ישראל.
+ משנת 1950 ועד שנת 1979 מקום התחרות והשנה מקום ראשוןמקום שני מקום שלישי ניו אורליאנס, ארצות הברית, 1978 ארצות הברית איטליה ארגנטינה מונטה קרלו, מונקו, 1976 ארצות הברית בריטניה ונציה, איטליה, 1974 ארצות הברית איטליה
Venus הוא אלבום האולפן הרביעי של הזמרת-יוצרת השוודית זארה לארסון.
האלבום יצא לאור ב-9 בפברואר 2024 על ידי חברות התקליטים אפיק רקורדס ו-Sommer House.
על מנת לקדם את האלבום, לארסון ייצא לסיבוב הופעות הנקרא "Venus Tour", שמתוכנן להתחיל ב-16 בפברואר 2024 במנצ'סטר, בריטניה ויסתיים ב-26 ביולי באולו, פינלנד.
ב-30 בדצמבר 2022, הודיעה לארסון כי האלבום הקרוב שלה מוכן כבר כ-70% באותו זמן.
לפרויקט, לארסון גייסה את כותבי השירים והמפיקים קייסי סמית', ריק נואלס ודנג'ה כדי לעזור לה "להדביק" את הצלילים שהיא חיפשה כל כך.
נואלס סייעה במיוחד ביצירת "בסיס" לאלבומה החדש, שאפשרה לה "לעשות קצת מזה וקצת מזה".
בראיון ל"חברת המצעדים הרשמית" באפריל 2023, היא אמרה למעריצים לצפות ל"אפ-טמפו, שירי ריקוד מהנים" וגם ל"איזון הרגשי".
לארסון התייחסה לפרויקט כ"נסיעה מלאה ברכבת הרים של רגשות".
במאי 2023 היא תיארה את התקליט כ"סופר כיף" וסיכמה אותו כ"אוסף של מוזיקה ממש טובה", החל מבלדות ועד לרצועות "ריקוד".
לארסון הכריזה על האלבום ב-26 באוקטובר 2023. Venus רואה את הזמרת "נוטלת בעלות גדולה יותר" על התפוקה שלה.
הודעה לעיתונות תיארה את התקליט כ"אלבום פופ מתאים לאלה" שקובע את "האג'נדה שלה" של לארסון בין השאר על ידי "מבט לאחור על המקום ממנו היא החלה".
יציאת האלבום אמורה להיות מלווה בסיבוב הופעות שיתקיים בבריטניה ובאירופה, סיבוב ההופעות "Venus Tour", יתקיים במהלך בחודש פברואר עד יולי 2024.
"Can't Tame Her" יצא לאור ב-26 בינואר 2023 כסינגל המוביל של האלבום, לצד וידאו הקליפ שלו.
השיר נכנס לחמשת הראשונים ועשרת הגדולים במצעדים בשוודיה ונורווגיה, בהתאמה, והגיע לשיא בעשירייה הראשונה מתוך ארבעת מצעדי השמעות של איירפליי.
הסינגל השני של האלבום, "End of Time", יצא לאור ב-19 במאי 2023.
+ תאריכי יציאות לאור ופורמטים עבור Venusאזורתאריך יציאהפורמטחברת תקליטיםמקורכלל העולם9 בפברואר 2024הורדה דיגיטלית • הזרמת מוזיקה • תקליטור • תקליטאפיק • Sommer House
"Venus" הוא שיר של להקת הרוק ההולנדית Shocking Blue, שיצא לאור כסינגל בהולנד בקיץ 1969. השיר, שנכתב על ידי רובי ון לאוון, הגיע לראש המצעדים בתשע מדינות.
השיר זכה לעשרות גרסאות כיסוי על ידי אמנים רבים.
בשנת 1986, להקת הבנות הבריטית בננהרמה ביצעה גרסת כיסוי לשיר "Venus" עבור אלבום האולפן השלישי שלהן, True Confessions, כאשר הסינגל הגיע למקום הראשון בשש מדינות.
היצירה הופיעה במספר רב של סרטים, תוכניות טלוויזיה ופרסומות.
השיר נכתב על ידי רובי ון לאוון, הגיטריסט, הסיטאריסט וזמר הרקע של להקת Shocking Blue.
ון לאוון כתב מילים חדשות המבוססות על "The Banjo Song" של טים רוז והביג 3, שהוא בתורו שינוי לירי של השיר מהמאה ה-19 "Oh!
השפעות משירים אחרים כוללות את ריף הגיטרה הפותח, הדומה ל-"Pinball Wizard" של להקת המי.
השיר הוקלט במכונה בת שתי רצועות באולפני Soundpush בבלריקום, הולנד.
ון לאוון גם הפיק את השיר.
בגרסה המקורית של Shocking Blue, השירה הראשית של השיר בוצעה על ידי מריסקה ורס.
המילים, לעומת זאת, הכילו שגיאת הקלדה בשורה "A goddess on a mountain top", עם "goddess" כתוב כמו "godness", וכך ורס, שבאותה העת לא שלטה לחלוטין באנגלית, שרה את זה על התקליט ובטלוויזיה.
הקלטות מאוחרות יותר של אמנים אחרים תיקנו את המילה.
"Venus" יצא בהולנד ב-14 ביולי 1969 כסינגל, מגובה ב-"Hot Sand", בלייבל פינק אלפנט, לייבל שנוצר במיוחד עבור Shocking Blue.
השיר הגיע לראשונה למקום השלישי במצעד 40 הסינגלים ההולנדיים ב-12 ביולי 1969, ונשאר במקום זה במשך חמישה שבועות בסך הכול.
הוא הגיע גם למקום הראשון בבלגיה, צרפת וגרמניה.
לג'רי רוס, שהיה באירופה בסתיו 1969 וחיפש להיטים אירופיים להפצה בארצות הברית, הוצע השיר.
הוא החתים את Shocking Blue בחברת התקליטים החדשה שלו, Colossus רקורדס, ובחר את התקליט לצאת בארצות הברית ב-2 באוקטובר 1969. "Venus" הגיע למקום הראשון בבילבורד הוט 100 ב-7 בפברואר 1970, השיר הראשון של להקה הולנדית שהגיע למקום הראשון במצעד זה.
ב-28 בינואר 1970 הוכתר השיר כשיר זהב על ידי איגוד תעשיית ההקלטות האמריקאי (RIAA) על מכירות של יותר ממיליון עותקים בארצות הברית.
הצלחת השיר בארצות הברית עוררה עניין נוסף בשווקים אחרים ברחבי העולם בשנת 1970, והוא הגיע שוב למקום השלישי בהולנד, כמו גם לעשירייה הראשונה בבריטניה.
הפופולריות של השיר עוררה עניין גם בלהקות הולנדיות אחרות.
ברחבי העולם, הסינגל מכר מעל 5 מיליון עותקים.
בשנת 1981 הוא שימש לפתיחת המחרוזת "Stars on 45".
השיר נכלל כרצועת בונוס בהוצאה המחודשת של אלבום האולפן השני של להקת Shocking Blue משנת 1989, At Home, שיצא במקור בשנת 1969.
"Venus" היה חלק מהרפרטואר של בננהרמה במשך כמה שנים לפני שהן הקליטו אותו בפועל.
לשלוש חברות הלהקה, שרה דאלין, סיוהן פאהי וקרן וודוורד, היה רעיון להפוך את השיר למנגינת דאנס, אך הן נתקלו בהתנגדות מצד המפיקים שלהן באותה תקופה, סטיבן ג'ולי וטוני סוויין.
הלהקה הביאה את הרעיון לשלישיית ההפקה של סטוק אייטקן ווטרמן, וזה היה שיתוף הפעולה הראשון של בננהרמה איתם.
הלהקה כמעט השלימה להקליט את אלבום האולפן השלישי שלה, True Confessions, עם ג'ולי וסוויין.
סטוק, אייטקן וווטרמן התנגדו גם הם לרעיון כי האמינו ש-"Venus" לא יהיה שיר דאנס טוב.
השיר הופק בתחילה בעיבוד נאמן יותר למקור של Shocking Blue, אך עובד מחדש בסגנון Hi-NRG לאחר שפאהי הציעה שהגרסה שלהן תישמע דומה ל-"You Spin Me Round (Like a Record)" של Dead or Alive.
שיתוף הפעולה בשיר "Venus" הוביל את בננהרמה וסטוק אייטקן ווטרמן לעבוד יחד על אלבום ההמשך של הלהקה, Wow!, בשנה שלאחר מכן.
מיקס חדש של השיר הופיע כבי-סייד למהדורה המוגבלת "Megarama '89" משנת 1989 בגרמניה ובצרפת.
בננהרמה הקליטו מאז מחדש את "Venus" עבור אלבומם השמיני Exotica מ-2001. מאוחר יותר השיר עבר רמיקס על ידי מארק אלמונד, עם שירה שהוקלטה מחדש ונכלל באלבומם התשיעי Drama מ-2005.
קרדיטים מההערות האלבום True Confessions.
סטוק אייטקן ווטרמן – הפקה, תכנות Linn 9000 (קרדיט "A.
וקטרה איי איי היא חברת סייבר אמריקאית, המספקת פתרון לזיהוי ותגובה לאירועי סייבר בארגונים.
החברה מעסיקה כ-580 עובדים ומספקת שירותים ללקוחותיה בכ-113 מדיניות ברחבי העולם.
משרדיה הראשיים נמצאים בסן חוזה, קליפורניה, ארצות הברית.
וקטרה איי איי הוקמה בתאריך 2012, תחת השם TraceVector, במטרה לפתח מערכת לגילוי חדירות.
בחודש דצמבר 2011, גייסה החברה כ-5.3 מיליון דולר, בסבב גיוס A שנוהל על ידי קרן ההשקעות קוסלה (Khosla Ventures).
בשנת 2012, מותגה החברה מחדש תחת השם Vectra.
בחודש אוגוסט 2013, גייסה החברה כ-12 מיליון דולר, בסבב גיוס B שנוהל על ידי קרן ההשקעות קוסלה (Khosla Ventures).
בחודש ינואר 2015, החלה לפעול באירופה, המזרח התיכון ואפריקה.
בחודש ינואר 2018, החתמה החברה על הסכם ייצוג עם קבוצת מוצרי התוכנה של נס בישראל.
בחודש יוני 2019, גייסה החברה כ-100 מיליון דולר.
בחודש אפריל 2021, גייסה החברה כ-130 מיליון דולר בסבב גיוס שנוהל על ידי קרן בלקסטון (Blackstone Growth).
בחודש ינואר 2022, רכשה את חברת סיריוקס (Siriux), תמורת סכום שלא פורסם.
Verilog היא שפת תיאור חומרה (Hardware Description Language, בקיצור HDL), המשמשת לתכנון, אימות ויישום של מעגלים חשמליים ספרתיים ואנלוגיים ומעגלים משולבים בצורה המזכירה תכנות בשפת C.
השפה שימושית מאוד בתכנון מעגלים ברמת מעברי אוגר (Register Transfer Level, בקיצור RTL).
Verilog הוצגה לראשונה בשנת 1984. הצורך בשפה לתיאור החומרה התפתח עם המעבר לתכנון מעגלים משולבים המכילים מאות אלפי טרנזיסטורים.
תכנון בסדר גודל כזה נקרא VLSI (ראשי תיבות של Very Large Scale Integration).
בשלב הזה אי אפשר היה עוד להסתפק בתכנון המסורתי הסכמטי (תב"ם), ואצל מתכנני המעגלים נוצר צורך בשפה שתאפשר תכנון מהיר של מעגלים, על ידי תיאור מעגלים מורכבים ברמה אבסטרקטית, במונחים של פונקציונליות וזרימת נתונים.
שפות התכנות הקיימות בעת פיתוח השפה, כמו C ו־Pascal, לא אפשרו בנייה של מעגלים חשמליים בצורה נוחה, כיוון שהן אינן מותאמות לתיאור של חומרה.
קיימות שפות תיאור חומרה מתחרות לוורילוג, אשר הבולטת בהן היא VHDL.
שפת ורילוג מותאמת לתיאור חומרה ומאפשרת כתיבה ברמות שונות של אבסטרקציה: מהרמה החשמלית (switch level) שהיא הקרובה ביותר לחומרה, דרך השערים הלוגים (gate level), רמת מעברי אוגר (RTL) ועד לרמת האלגוריתם (behavioural) שהיא רמת האבסטרקציה הגבוהה ביותר המתארת את הפונקציונליות ודומה בצורת הקידוד לשפות כמו C.
אחד ההבדלים החשובים בין שפת חומרה לשפת תוכנה הוא, שבשפת חומרה השורות ("הפקודות") מתבצעות במקביל ולא בטור.
ורילוג היא שפה קלה ללימוד ולשימוש, ונתמכת על ידי כלים רבים המשמשים בתהליך התכנון של השבב – כלי הסימולציה וכלי הסינתזה.
דוגמה לקוד ומעגל ספרתי של TFF:
דוגמה לקוד המתאר מימוש של "ממספר אוטומטי" (מונה):
/*מונה חילוק ב-20 עם כניסת בקרה
ההגדרות של קבועים ב-Verilog כוללות גם את רוחב המשתנים.
התחביר כדלהלן: <רוחב הקבוע>'<אות הבסיס><הערך>
Vespertine (בוטניקה: שנפתח בערב; זואולוגיה: שפעיל בשעות הערב), שיצא לאור באוגוסט 2001, הוא אלבום מאת הזמרת, מוזיקאית וכותבת השירים האיסלנדית ביורק.
באלבום זה יצרה ביורק עולם מופנם ושקט של ביטים קטנטנים ונושאים ליריים חלומיים ואישיים.
על עטיפת האלבום מצולמת ביורק כשהיא לבושה בשמלת הברבור שגרמה למהומה בטקס פרסי האוסקר ב-2001.
האלבום הגיע בשיאו למקום ה-8 בטבלת האלבומים בבריטניה ולמקום ה-19 בטבלת הבילבורד בארצות הברית.
וספרטיין היה מועמד לפרס האלבום האלטרנטיבי הטוב ביותר בטרס פרסי גראמי ב-2002. וספרטיין הוא האלבום עם קצב המכירות המהיר ביותר של ביורק ברחבי העולם, והוא מכר 2 מיליון עותקים ב-2001 בלבד.
האלבום זכה גם להערכת המבקרים, וקיבל ביקורת של ארבעה וחצי כוכבים מתוך חמישה מהמגזין Allmusic וביקורת של ארבעה כוכבים מהמגזין רולינג סטון.
הסינגל הראשון מתוך האלבום, "Hidden Place", יצא לאור באוגוסט 2001. השיר הציג את האווירה של האלבום היטב, עם סאונד מינימלי ושירה שקטה ולוחשת.
המילים מתארות את הרצון של ביורק לשמור את רגשותיה ואת מערכות היחסים שלה לעצמה.
גרסת האלבום כוללת בית שאינו נשמע בגרסת הסינגל ובקליפ של השיר.
"Hidden Place" הוא אחד מהסינגלים המסחריים הבודדים של ביורק שיצאו לאור בארצות הברית.
בשיאו הגיע הסינגל למקום ה-21 בטבלאות הסינגלים בבריטניה ולמקום ה-16 בקנדה.
הקליפ לשיר מציג נוזלים שונים זורמים לתוך ומחוץ לעיניה, אפה ופיה של ביורק.
הקליפ נחל הצלחה גדולה בארצות הברית.
הסינגל השני מתוך האלבום הוא "Pagan Poetry", שיצא לאור בנובמבר 2001. הוא הגיע בשיאו למקום ה-38 בטבלאות הסינגלים בבריטניה ולמקום ה-12 בקנדה.
הוא נכתב והופק על ידי ביורק.
הקליפ לסינגל, בבימויו של ניק נייט, הוא על אישה שמכינה את עצמה לנישואים עם אהובה.
היה זה גם אחד מהקליפים היותר שנויים במחלוקת של ביורק.
הקליפ הציג את ביורק בשמלה שעוצבה על ידי אלכסנדר מקווין, שכיסתה רק את החלק התחתון של גופה.
החלק העליון של השמלה נראה כמו פנינים שנתפרו על עורה של ביורק.
הקליפ כלל גם תמונות קלוז אפ מאוד מטושטשות של יחסי מין, שצולמו בידי ביורק עצמה בפרטיות עם חברה מת'יו בארני, בעזרת מצלמה שניתנה לה על ידי נייט.
הקליפ גם מראה תצוגה גרפית של פירסינג.
הווידאו הוחרם על ידי MTV בארצות הברית.
במרץ 2006, בגרסה הספרדית של המגזין רולינג סטון, השיר דורג במקום ה-38 ברשימת השירים הטובים ביותר בשנות האלפיים על ידי מומחי מוזיקה ספרדים.
הסינגל השלישי והאחרון מתוך האלבום הוא "Cocoon", שיצא במרץ 2002. הוא נכתב על ידי ביורק ותומס קנאק.
השיר הוא על ילדה שזוהרת מרוב אושר עקב רומן שסחף אותה בהפתעה, והוא כולל כמה סיטואציות מיניות מתוארות בתור מטפורות.
הקליפ היה כמעט שנוי במחלוקת כמו הקליפ הקודם, של "Pagan Poetry".
הקליפ מציג את ביורק עירומה למראית עין (למעשה היא לובשת חליפת גוף מאוד צמודה) כשחוט אדום יוצא מפטמותיה ובסופו של דבר מתפתח לפקעת סביבה.
הסינגל הגיע בשיאו למקום ה-35 בטבלאות הסינגלים בבריטניה.
Hidden Place – 5:31 (ביורק, גאי סיגוורת', מארק בל)
Cocoon – 4:30 (ביורק, תומאס קנאק)
Heirloom – 5:14 (ביורק, קונסול)
Harm of Will – 4:38 (ביורק, סיגוורת', הרמוני קורין)
Vevo (ראשי תיבות של Video Evolution) הוא אתר אינטרנט אמריקאי לצפייה בווידאו קליפים באינטרנט.
האתר הוא תוצר של שיתוף פעולה בין מספר חברות ענק בתעשיית המוזיקה, בהן סוני מיוזיק אנטרטיינמנט, יוניברסל מיוזיק גרופ, אבו דאבי מדיה ובשיתוף (אולם לא בבעלות) של EMI.
השירות הושק ב-8 בדצמבר 2009. ניתן להשתמש ב-Vevo בארצות הברית, בבריטניה, באירלנד, בקנדה, בברזיל, באוסטרליה, בניו זילנד, באיטליה, בצרפת, בספרד, בהולנד, בפולין, בגרמניה וביפן.
האתר חסום במספר מדינות ובהן ישראל, למרות שבאתר מופיעה כבר זמן רב הודעה על הרחבת ההפצה של האתר בעולם
Vevo תוכנן להפוך לבינלאומי ופעיל בכל המדינות בשנת 2010, אך זה לא קרה.
לאתר גם ערוץ ב-YouTube בו ניתן לראות קליפים רבים ממדינות נוספות בעולם, לא כולל בישראל.
כיום באתר יותר מ-45,000 קליפים.
האתר מתואר לפעמים כגרסה של Hulu לקליפים.
ב-2018 הודיעה החברה שהיא סוגרת את האתר והאפליקציות שלה לצרכן.
שיאי צפיות ב-Vevo תוך 24 שעות
שיא הצפיות ב-Vevo תוך 24 שעות, הידוע גם בשם שיא ה-Vevo, הוא שיא הצפיות לקליפ מוזיקלי הקשור ל-Vevo במהלך 24 השעות הראשונות לשחרורו.
נכון לעכשיו, הקליפ המחזיק בשיא הוא "Me!" של טיילור סוויפט, עם 65.2 מיליון צפיות ביממה הראשונה.
בשנת 2012, הקליפ "Stupid Hoe" של ניקי מינאז' היה מהראשונים של Vevo שזכו לחשיפה תקשורתית רחבה כבר ביום ההשקה, עם כ-4.8 מיליון צפיות.
מאז, Vevo עוקבת באופן עקבי אחרי שיא זה.
הספירה כוללת את כלל הצפיות בכל הפלטפורמות של Vevo - כולל YouTube,Yahoo ושותפים נוספים להפצה.
ב־14 באפריל 2013, הקליפ "Gentleman " של Psy שבר באופן בלתי רשמי את השיא עם 38.4 מיליון צפיות, אך Vevo לא הכירה בשיא מאחר שהקליפ לא היה משויך ל-Vevo אלא רק ארבעה ימים לאחר ההעלאה ל-YouTube.
ב־19 באוגוסט 2014, מינאז' שברה את השיא עם "Anaconda" שצבר 19.7 מיליון צפיות.
אחריה, טיילור סוויפט שברה את השיא עם "Bad Blood" (20.1 מיליון צפיות) ב־17 במאי 2015. בהמשך, אדל עקפה אותה עם "Hello" (27.7 מיליון צפיות).
ב־28 באוגוסט 2017, שוב שברה סוויפט את השיא עם הקליפ "Look What You Made Me Do", שהגיע ל-43.2 מיליון צפיות ביממה.
ב־1 בדצמבר 2018, אריאנה גרנדה שברה את השיא עם "Thank U, Next", שצבר 55.4 מיליון צפיות ב-24 שעות.
לבסוף, ב־27 באפריל 2019, טיילור סוויפט החזירה לעצמה את השיא עם הקליפ "Me!", שצבר 65.2 מיליון צפיות ביממה הראשונה.
ערוץ ה-Vevo של סוויפט הוא היחיד ששבר את השיא שלוש פעמים.
אמנים נוספים ששברו את השיא פעמיים כוללים את ואן דיירקשן, ג'סטין ביבר, ניקי מינאז' ומיילי סיירוס (למינאז' היו עשויות להיות שלוש פעמים – אילולא השתתפותה כשחקנית אורחת לא הייתה נשללת מהספירה).
רשימת הקליפים שצברו את מרב הצפיות ב-24 השעות הראשונות לשחרורם בכל פלטפורמות Vevo, כולל יוטיוב, יאהו ושותפים נוספים
Vevo Certified הוא תואר שניתן לאמנים על ידי Vevo לאחר שצברו למעלה מ-100 מיליון צפיות ב-Vevo ובפלטפורמות שותפות כמו YouTube.
המיזם הושק ביוני 2012, וכולל תכנים וחשיפות מיוחדות באתר של Vevo.
האמנים עם מספר סרטוני Vevo Certified הגבוה ביותר
הספירה כוללת את כל ההופעות של האמן כזמר מוביל או כשותף מוביל, בלי תלות בערוץ ה-Vevo שבו פורסם הקליפ.
לעומת זאת, השתתפויות כאמן אורח (למשל: featuring, feat., ft.
Via Gnosis הוא אלבומה הראשון של להקת המטאל הגותי-דום-דת' מלודי השוודית Nox Aurea.
האלבום זכה להצלחה ובעקבותיו הוחתמה הלהקה בחברת התקליטים הגדולה Napalm Records.
האלבום הוא אלבום קונספט העוסק בגנוסטיקה ובהארה הלוציפרנית.
האלבום מציג את השקפת העולם של הלהקה Nox Aurea שהחיים הם קללה של אשליות ושהדרך להגיע לאושר היא על ידי הגנוסיס הלוציפרנית.
השקפת עולם זו מתוארת דרך סיפורו של גבר הסובל ושונא את החיים (השיר The Funeral Of All), המאשים את הדמיורגוס בכאבו ובסבל שהוא עובר, ודורש שיסבול כמוהו כדין צדק (השיר Suffer).
בעקבות הסבל והארה שניתנת לו על ידי לוציפר הוא מתאבד (השיר Nights In Solitude) ונשמתו נודדת בין הארץ לשמיים (השיר Lost Amongst Earth And Sky) עד שהיא נגאלת בידי אמא אלתיאה ולוציפר (השיר Mother Alethia).
השיר האחרון Via Gnosis חותם את האלבום ומסכם שדרך הידיעה, הגנוסיס, נגאלים מהכאב והסבל של החיים.
מבחינה מוזיקלית האלבום הוא שילוב של מטאל גותי ודום מטאל/דת' מטאל (דום-דת') מלודי עם "שירת היפה והחיה" שמשלבת גרואלינג גברי ושירה נשית נקייה.
בחלק מהשרים הזמר והזמרת מבצעים קאנון בשני קולות.
הקצב של האלבום איטי והוא מלווה בקטעים מסוימים על ידי חליל.
vi (קיצור של המילה האנגלית "visual", "חזותי") הוא עורך טקסט נפוץ בסביבת יוניקס.
בניגוד לרוב עורכי הטקסט הוא מתאפיין בכך שיש לו מצב עריכה נפרד ממצב הכנסה (כתיבה).
גרסתו הראשונה נכתבה בברקלי (כחלק מ-BSD) על ידי ביל ג'וי בשנת 1976. בהמשך נוצרו לו גרסאות רבות.
הנפוצה שבהם כיום היא Vim (קיצור של "Vi IMproved" - "vi משופר").
nvi: מימוש מחודש של vi המקורי
busybox vi: גרסה חלקית ופשוטה שכלולה בחבילה BusyBox
Vi, בנוסף ל-Emacs הם עורכי טקסט נפוצים מאוד בסביבת יוניקס.
היריבות בין משתמשי שני עורכי הטקסט הייתה כבר לשם דבר.
Vgames (נקרא גם ויגיימס) הוא פורטל גיימינג ישראלי אשר הוקם בשנת 1999 על ידי דורון ניר.
האתר משמש כאתר חדשות בנושא הגיימינג הישראלי והעולמי, ובעבר גם פעל כקהילת פורומים.
בשנת 1999 פנה עמי פיינשטיין אל דורון ניר והציע לו לנהל את תחום המשחקים בחברת אינטרנט זהב.
ניר הציע להקים אתר עיתונות משחקים ישראלי רציני, כדוגמת Adrenaline Vault ו-Gamespot שהיו קיימים באותו זמן.
הגרסה הראשונה של האתר עלתה לרשת ביולי 1999, והצליחה לצבור תאוצה וקוראים.
בראשית ימיו כלל אתר Vgames כתבות שהופיעו במקביל במגזין "מחשבים וכיף".
בין הכותבים המובילים של האתר לאורך שנותיו הראשונות היו יובל בירב, ראם שרמן, גיא קופל, אמיר לוטן, הראל עילם, וניב ליליאן.
ב-2018 נסגרו הפורומים של האתר והוא עבר למתכונת של מגזין גיימינג בלבד.
האתר היה בין האתרים הראשונים בארץ שהוקדשו לדבר על נושא הגיימינג, והאתר גם תרם לתחום בכך שהשקיע בהפעלת תחרויות נושאות פרסים הממומנות על ידי חסויות, פתיחת שרתי משחק ישראלים, ועוד.
רווחי האתר הגיעו בעיקר מפרסומות.
בשנת 2002 עבר האתר עיצוב מחדש.
במקביל הושק שירות פרימיום למנויים בלבד שכלל גישה לשרת הורדות, לשרתי משחק אונליין ולמגזין אימייל שנשלח פעמיים בשבוע ללקוחות.
שירות הפרימיום הגיע בשיאו ל-11,000 מנויים.
האתר עבר מספר שינויים בעיצוב עם השנים וביוני 2011 הועבר לבעלות פורטל "וואלה", שמאוחר יותר החליט להפסיק להשקיע במיזם.
ב-21 במרץ 2013 הודיע האתר על סגירתו הצפויה, אך ב-15 באפריל הודיע האתר כי בוצעה החלפת בעלים וכי פעילותו תמשיך כרגיל.
ב-21 ביולי 2016 עלה האתר בעיצוב חדש ומערכת משודרגת.
ב-12 במרץ 2017, הוכרז כי האתר ישתף פעולה עם אתר הביקורות העולמי Metacritic, כשביקורות המשחקים של האתר יפורסמו בו (בתרגום לשפה האנגלית) - בכך הפך לאתר הישראלי הראשון להופיע באתר הביקורות העולמי בקטגוריית הגיימינג.
Veritas vos liberabit (לטינית) - היא ורסיה מאוחרת יותר של האמרה המקורית: Veritas liberabit vos, שפירושו: "האמת מוציאה לחופשי" או "האמת משחררת".
מקור הפתגם בבשורה על-פי יוחנן (8:32), והוא משקף את האמונה הנוצרית בדבר חשיבותו של הווידוי כהקלה על מצפונו של המאמין.
הפתגם הפך למוטו של מסדר ההוספיטלרים בעת מסעות הצלב.
בימינו הפכה אמרה זו לפתגם שגור במרבית הארצות הדוברות אנגלית, לאו דווקא בהקשר הדתי, אלא כאמצעי להקלה על נפשו או מצפונו של אדם הנושא עמו סוד כלשהו המעיק עליו ומשבש את שגרת חייו.
לאור החשיבות שהאקדמיה מייחסת לגילוי האמת, הפך הפתגם למוטו של מספר לא מבוטל של מוסדות אקדמאיים ברחבי העולם המערבי.
בין השאר, זהו המוטו של המכון הטכנולוגי של קליפורניה, אוניברסיטת ג'ונס הופקינס בבולטימור, אוניברסיטת פורטלנד, כולן בארצות הברית, וגם של אוניברסיטת פרייבורג, בגרמניה.
Versus the World (מאנגלית: נגד העולם) הוא האלבום החמישי של להקת הדת' מטאל המלודי השוודית אמון אמארת'.
האלבום יצא לאור בנובמבר 2002.
בשנת 2005, האלבום דורג במקום ה413 ברשימת 500 אלבומי הרוק והמטאל הגדולים בכל הזמנים של מגזין Rock Hard.
Vessel הוא האלבום השלישי של הלהקה האמריקנית Twenty One Pilots אשר יצא לאור בתאריך ה-8 בינואר 2013. זה האלבום הראשון של הלהקה עם חברת התקליטים Fueled by Ramen.
חברי התיכון טיילר ג'וסף, ניק תומאס וכריס סליח הקימו את הלהקה Twenty One Pilots בשנת 2009. הם הוציאו לאור את אלבום האולפן 'Twenty One Pilots'.
גם ניק תומאס וגם כריס סליח עזבו את הלהקה בשנת 2011. לאחר מכן ג'וש דאן הצטרף ללהקה, שעוד ג'וש ודאן הכירו כמה זמן לפני כן.
ג'וסף כבר ראה את דאן מנגן בהופעה של House of Heroes, ומאוד התרשם מביצועיו של דאן.
הלהקה הוציאה את אלבום האולפן השני שנה 'Regional at Best' מאוחר יותר באותה השנה.
ביוני 2011, הלהקה הופיעה בפעם הראשונה מחוץ לארצות הברית בהופעה מול קהל של 12 אנשים.
הצמד לאט לאט התפרסם דרך סדרת קליפים שנעשו על ידי חברם מארק אשלמן.
הלהקה ניגנה את הופעתה האחרונה כלהקה ללא חברת תקליטים בניופורט מיוזיק הול, בקולומבוס, אוהיו מול קהל של 1,800 אנשים.
הלהקה חתמה על חוזה עם חברת התקליטים Fueled by Ramen בשנת 2012.
טיילר ג'וסף הלחין את האלבום, ואמר כי "לא יודע אם אנשים ישמעו את האלבום או לא".
ההקלטות לאלבום 'Vessel' לקחו חלק באולפן "Rocket Carousel Studio", הממוקם בלוס אנג'לס, קליפורניה, ביחד עם ההפקה של גרג וולס.
וולס סיפק סינתיסייזרים וכלי מקלדת נוספים ותכנות.
יאן מקגרגור עזר בהקלטות והאווי ויינברג יחד עם דן גרברג דאגו למאסטרינג באולפן "Howie Weinberg Mastering" שגם הוא ממוקם בלוס אנג'לס.
הגרסאות המקוריות שונות במקצת מהגרסאות המחודשות הנמצאות באלבום 'Vessel'.
ב-11 בספטמבר, "Holding on to You" שוחרר כסינגל.
ב-18 בדצמבר, האלבום נעשה זמין לסטרימינג באמצעות אנטרטיינמנט ויקלי.
Vessel שוחרר דרך Fueled by Ramen ב-8 בינואר 2013. שני הגברים המצולמים בעטיפת האלבום, הם הסבים של טיילר ג'וסף וג'וש דאן.
ג'וסף דיבר על משמעות שם האלבום, ואמר שה-Vessel (הגוף שלנו) הוא בסך הכל כלי שסוחב משהו רחוק וחשוב הרבה יותר מאשר המעטפת החיצונית, ואז אנו מתים, והנשמה נעשית לחופשית.
כדי לעזור בתמיכת האלבום, הלהקה עשתה סיורים בינלאומיים במשך השנה.
ב-4 באוקטובר 2012, הועלה הקליפ לשיר "House of Gold".
הקליפ בוים על ידי ווארן קומרס וצולם בחווה של וויל סמית' הממוקמת מחוץ ללוס אנג'לס, קליפורניה.
במאי 2015, נודע שהאלבום מכר כ-265,000 עותקים בארצות הברית.
האלבום מכר כיותר מ-1,000 עותקים לשבוע.
בדצמבר 2015, מספר המכירות שהאלבום הגיע אליו עמד על כ-375,000 עותקים.
כל השירים נכתבו על ידי טיילר ג'וסף, חוץ מהשיר Holding on to You שנכתב על ידי טיילר ג'וסף, מוריס גליטון, צ'ארלס המונד, רוברט היל, דינגלו האנט, ברנרד לברט, גרלד טילר וג'מל ווילינגהאם.
ג'וש דאן - תופים, כלי הקשה.
טיילר ג'וסף - מתכנת, פסנתר, כלי מקלדת, סולן, יוקולילי.
גרג וולס - סינתיסייזרים נוספים, מתכנת, כלי מקלדת נוספים.
גרג וולס - מפיק מוזיקלי, ערבוב אודיו.
טיילר ג'וסף - הפקה נוספת.
האווי ויינברג, דן גרברג - מאסטרינג.
Reel Bear Media, וירגילו טזאי - אומנות ועיצוב.
מצעדי 2015 מקום שיא בילבורד 200 של ארצות הברית 119 בילבורד Top Pop Catalog Albums של ארצות הברית 20
Migraine ב-VK (במקור הועלה ל-Vimeo אך הוסר משם)
Вести.ru (מבוטא: "וֶסטִי.רוּ") הוא אתר חדשות ופורטל תכנים, הנמנה עם קבוצת התקשורת הרוסית "VGTRK".
מהווה לפורטל האינטרנט של מהדורת "וסטי".
האתר הושק ב-4 באוגוסט 1999 ועורכו הראשון היה גלב פאבלובסקי ואנטון נוסיק, שלפני כן שימש כעורך של העיתון וסטי מבית ידיעות אחרונות.
האתר החל את פעילותו בספטמבר 1999 במקביל למערכת Lenta.ru.
האתר התבסס על פורטל Gazeta.ru שנמכר בפברואר אותה שנה לחברת "יוקוס".
Vesti.ru מפיק באופן עצמאי חלק ניכר מהחדשות והתכנים המופיעים בו, באמצעות מערכת נרחבת של כתבים ועורכים שעובדים במהדורות החדשות של ערוץ "רוסיה-1" ו"רוסיה-24".
האתר מתמקד בחדשות בכל קטגוריות התוכן החדשותי, לרבות כלכלה, ספורט, תרבות ובידור, בריאות, אינטרנט וטכנולוגיה וכדומה.
האתר כולו פתוח חינם לגולשים ורוב הכנסותיו מגיעות בעיקר מהצגת פרסומות וכתבות ממומנות וממדורים העוסקים במכירת מוצרים ושירותים.
בפברואר 2021 הוכתר לאתר החדשות הרוסי הפופולרי ביותר עם 12% מכלל המשתמשים ברוסיה.
לצד האתר הראשי, מפעיל פורטל Vesti גם אתרים נוספים, כדוגמת:
hitech.vesti.ru, פורטל חדשות טכנולוגיה והייטק
gmbox.ru , פורטל משחקי מחשב שהיה פעיל בשנים 2011—2016
Travel.vesti.ru , פורטל חדשות תיירות זמני
"Verona" (בעברית: "ורונה") הוא השיר שיצג את אסטוניה באירוויזיון 2017.
השיר בוצע על ידי קויט טומה ולאורה.
הוא נכתב והולחן על ידי סוון לוהמס.
השיר נבחר ב-"Esti Laul 2017", התחרות לבחירת השיר האסטוני לאירוויזיון.
בתחרות עצמה, בוצע בחצי הגמר השני שנערך ב-11 במאי, כשיר השבעה-עשר בסדר ההופעות.
בתום שלב ההצבעות, התברר כי לא נבחר להעפיל לשלב הגמר.
Viasat היא חברת טלוויזיה לוויינית שמפעילה ערוצי טלוויזיה שונים.
החברה נמצאת בבעלות התאגיד השוודי Modern Times Group, או בקיצור MTG.
מטה החברה הוא בלונדון, אם כי קהל היעד שלה הוא ארצות סקנדינביה והארצות הבלטיות.
המתחרה העיקרית של החברה היא Canal Digital.
את שידורי החברה ניתן לקלוט בשידורי הלוויין באמצעות כל מקלט DVB-S עם NDS VideoGuard.
המתחרה העיקרית של Viasat היא Canal Digital.
ל-Viasat אין פלטפורמת שידור מחוץ לסקנדינביה והמדינות הבלטיות.
לכן היא צריכה להשתמש במפיץ מצד שלישי על מנת להעביר את שידוריה מחוץ למזרח אירופה ומרכזה.
בחודש מאי 2016 הודיע תאגיד MTG על השקת ערוץ טלוויזיה העוסק בספורט בטכנולוגיית Ultra HD, שיהיה ערוץ הטלוויזיה הראשון באזור סקנדינביה המשדר בטכנולוגיה זו וערוץ הספורט הראשון שמשדר באיכות השידור מסוג זה.
הערוץ ישדר אירועי ספורט נבחרים, ויושק בסתיו בדנמרק, נורווגיה, פינלנד ושוודיה.
כמו כן יושק ממיר תומך, על מנת לאפשר את שידורי הערוץ.
מוצרים רבים מופצים תחת מותג TV3
Viasat Hockey (נורווגיה, שוודיה ופינלנד)
ערוצים ייעודיים על פי מדינה
SVT24 (חולק זמן שידור עם Barnkanalen)
Veronica TV הוא ערוץ טלוויזיה הולנדי שמתמקד בעיקר בקהל צעיר וקהל הגברים.
הערוץ הושק בשם "TV10 Gold" ושינה את שמו כמה פעמים עד שנקבע שמו "Veronica" ב-20 בספטמבר 2003. הערוץ נמצא בבעלות רשת Talpa.
הערוץ משתף פעולה עם דיסני XD, שמשדר ב-Veronica בשעות היום ולאחר מכן במשך שעות הערב והלילה לשידורי הערוץ.
בשנת 1995 חברת התקשורת ההולנדית Arcade השיקה שני ערוצי טלוויזיה: The Music Factory (שנועד להוות תחרות לערוץ MTV) ואת ערוץ TV10 Gold.
ערוץ זה שידר שידורים חוזרים של סדרות טלוויזיה ישנות דוגמת שושלת וקו אונידין.
בשנת 1996 הפך הערוץ לחלק מתאגיד התקשורת ההולנדי השני בגודלו "Wegener Arcade" כחלק מהאיחוד של Arcade עם חברת ההוצאה לאור Wegener.
ברבעון הראשון של אותה שנה השתנה מיתוג הערוץ ל-TV10 על מנת לחדש את הדימוי של הערוץ.
כחלק מתהליך המיתוג החל הערוץ לשדר סדרות חדשות ובהן הסדרה אלו אלו וגם הסדרה האמריקאית מ.א.ש.
שנה לאחר מכן רכשה סבן אינטרנשיונל את TV10 והחלה לשתף פעולה עם HMG (הולנד מדיה גרופ) והערוץ החל לחלוק שעות שידור עם Fox Kids.
בתוך שנה תמה השותפות עם HMG ומניות קבוצת הולנד מדיה גרופ נרכשו על ידי Fox.
ב-19 בדצמבר 1998 מותג ערוץ TV10 מחדש ושמו שונה ל-Fox.
זאת כיוון שערוצי פוקס אינטרנשיונל של רופרט מרדוק ניסו להתרחב באירופה ובאמצעות שיתוף הפעולה עם ערוץ TV10 הם יוכלו להשיג אחיזה בשוק התקשורת ההולנדי.
בהמשך עלו לשידור סדרות פופולריות דוגמת דוסון קריק, סקס והעיר הגדולה ומלקולם באמצע.
בהמשך, ב-8 בספטמבר 1999 שם הערוץ השתנה מ-Fox ל-Fox 8, אם כי בספטמבר 2000 שב שם הערוץ הקודם.
למרות השינויים והמיתוג מחדש שעבר הערוץ, הוא לא הצליח להתנער מהדימוי של ערוץ המשדר שידורים חוזרים של סדרות ישנות.
בשנת 2001 רכשה חברת שידורי SBS B.V, הסניף ההולנדי של קבוצת SBS את הערוץ מידי ניוז קורפ.
לאחר שרכשה SBS את הערוץ מידי ניוז קורפ, היא שינתה את שם הערוץ ל-V8 ב-1 במאי 2001, השם האחרון לפני Veronica.
מוקדם יותר בשנת 2000 הודיעה חברת Veronica Association כי תעזוב את הולנד מדיה גרופ והודיעה על כוונתה להקים ערוץ עצמאי.
SBS וחברת Veronica התקשו להגיע להסכם והמשא ומתן ביניהן ארך יותר משנתיים בטרם סגרו עסקה.
V8 הוקדש בשנת 2001 לצעירים.
כחלק מההתמקדות בקהל זה, הערוץ החל לשדר סדרות פעולה וסרטי פעולה.
בסופו של משא ומתן ארוך חתמו Veronica Association ו-SBS על הסכם, שכלל את מתן השם"Veronica" ל-V8 ב-20 בספטמבר 2003.
במהלך שעות היום משדר דיסני XD תוכניות לילדים.
דיסני XD משדר בערוץ מאז שנקרא ג'טיקס.
מאז ששינה את שמו לדיסני XD הוא החל לשדר בערוץ חדש 24 שעות ביממה באמצעות כמה שירותי טלוויזיה.
VfL גומרסבך היא קבוצת כדוריד מהעיר גומרסבך (כ-50 ק"מ מקלן) שבגרמניה ומשחקת בליגה הגרמנית בכדוריד.
בסוף שנות ה-60 של המאה ה-20-תחילת שנות ה-70 של המאה ה-20 היא הייתה בין החזקות בליגה ובאירופה - באותן השנים היא זכתה מספר פעמים בליגת האלופות בכדוריד.
עם השנים היא נחלשה, אך ממשיכה להיות בין הקבוצות החזקות בליגה.
הליגה הגרמנית בכדוריד - 12
ליגת האלופות בכדוריד - 5
גביע אירופה למחזיקות גביע - 4
Vesyolye Ulybki הוא אלבום האולפן השלישי ברוסית של צמד זמרות הפופ הרוסיות ט.א.ט.ו..
האלבום יצא לאור ב-21 באוקטובר 2008, על ידי חברת התקליטים סטודיה סויוז.
"Белый плащик" - יצא לאור ב-29 בנובמבר 2007, כסינגל הראשון מתוך האלבום.
"You and I" - יצא לאור ב-12 בספטמבר 2008, כסינגל השלישי מתוך האלבום
"Snegopady" - יצא לאור ב-17 באפריל 2009, כסינגל הרביעי והאחרון מתוך האלבום.
Version of Me (בעברית: גרסה שלי) הוא אלבומה השביעי של הזמרת מלאני סי, אשר יצא ב-21 באוקטובר 2016 על ידי חברת התקליטים העצמאית שלה רד גירל רקורדס.
האלבום הגיע למקום ה-25 בבריטניה ובכך הפך לאלבום שלה שדורג הכי גבוה מאז 2003 במדינה.
אך לעומת זאת בגרמניה האלבום נהיה לאלבום הראשון שלה שלא זכה להיכנס לטופ 20. בברזיל האלבום זכה להצלחה כאשר הגיע למקום הראשון במדינה.
הקלטות האלבום החלו ב-2014 אף לטענתה של מלאני זה לא היה הדבר היחיד בה התמקדה באותה תקופה ועל כך סיפרה בריאיון: "בדרך כלל שהייתי מקליטה אלבום החלטתי שזה הזמן להקליט אותו והייתי הולכת וחוזרת למפגשי כתיבה כל הזמן.
אך הפעם זה היה שונה.
הפעם לקחתי את הזמן ואני חושבת שזה ממש עשה לי טוב.
מעולם לא הוצאתי אלבום כזה טוב.
זה הרגיש כאילו הרבה דברים התרחשו במהלך הזמן וכל הדברים האלה היוו לי השראה.
מפני שלקחתי את הזמן שלי הרגשתי שאני לא חוזרת על עצמי וזה היה ממש מגניב.
לאלבום קוראים "Version of Me" כי כל האלבום הזה עוסק סביבי ומהווה ביטוי לדברים שקרו לי ב-5 השנים האחרונות.
אז זה הרגיש ממש ממש טוב."
מבחינה מוזיקלית האלבום הוא אלבום פופ עם אלמנטים של R&B ומוזיקה אלקטרונית.
Vi sitter i Ventrilo och spelar DotA (בתרגום חופשי: "אנחנו יושבים בוונטרילו, משחקים דוטה"; נקרא גם בקיצור "DotA") הוא שיר בשוודית של המוזיקאי השוודי בסהאנטר.
השיר מספר על שימוש בתוכנת המחשב Ventrilo בזמן משחק ב-DotA, מוד במשחק המחשב וורקראפט 3. השיר משלב צלילים מהמשחק עצמו.
זהו הסינגל השני מאלבומו השני של בסהאנטר, LOL.
הווידאו קליפ מתחיל באימו של בסהאנטר פותחת דלת ורואה את בסהאנטר יושב עם חברים מול המחשב ומתלוננת על כך שכל מה שהוא עושה זה יושב בוונטרילו ומשחק דוטה, ובתגובה בסהאנטר מתחיל לשיר את השיר.
הקליפ מראה את בסהאנטר וחבריו משחקים ב-DotA, מוד במשחק המחשב וורקראפט 3. בהמשך הקליפ משלב בין צילומים של החברים המשחקים דוטה, צילום ממסיבת ריקודים במועדון, וצילומים מהופעתו של בסהאנטר במסיבת הרשת "The Gathering" בה הופיע.
מצעדים (2008)מקוםשיא (מצעד הסינגלים האירי) 49
אזורהישגכמות (איגוד תעשיית ההקלטות הדני) זהב 4,000
ב-2008 בסהאנטר יצר גרסה מחודשת באנגלית בשם "All I Ever Wanted".
לקראת יציאת העונה השנייה של הסדרה Dota: דם הדרקון, הוציאה Netflix בשיתוף עם בסהאנטר קליפ-טיזר המבוסס על הקליפ המקורי של השיר.
בקליפ המחודש נראה בסהאנטר מסתכל על תמונת אימו שהופיעה בקליפ המקורי ונפטרה ב-2016, ובמקום לשחק ב-DotA הוא משחק ב-Dota 2. בנוסף, בקליפ משולבים קטעים מהעונה הראשונה של הסדרה.
Versions of Me (בעברית: גרסאות של עצמי) הוא אלבום האולפן החמישי של הזמרת-יוצרת הברזילאית אניטה.
האלבום יצא לאור ב-12 באפריל 2022, על ידי חברת התקליטים האחים וורנר.
האלבום הוא הראשון של אניטה שמיועד במלואו לשוק הבינלאומי, וכמו אלבומה Kisses מ-2019, כלל שירים באנגלית, ספרדית ופורטוגזית.
האלבום הופק על ידי ראיין טדר, אנדרס טורס, מאוריסיו רנגיפו ורד.
לאחר שהוציאה את אלבומה הוויזואלי תלת-הלשוני, Kisses, החלה אניטה לעבוד על אלבום האולפן החמישי שלה, שנקרא במקור, Girl from Rio.
בריאיון מ-2020 למגזין הברזילאי Veja, אישרה באותו הזמן שיש לה 30 שירים מוכנים לאלבום והוסיפה שהיא תבחר כמה מתוכם ביחד עם מנהלה, ברנדון סילברסטיין.
ביולי 2020, החלה במסע לקידום האלבום שנקרא אז Girl from Rio, והוציאה את הסינגלים "Tócame" בהשתתפות ארקאנג'ל ודה לה גטו ב-10 ביולי 2020. השיר נמחק בסופו של דבר מרשימת הרצועות הסופית של האלבום עקב מחלוקת סביב ארקאנג'ל.
ב-29 בינואר 2021, יצא לאור הסינגל "Loco", שיצא כסינגל לקידום האלבום, אך לבסוף גם לא נכנס לרשימת הרצועות הסופית.
באפריל 2021, הוציאה אניטה את הסינגל "Girl from Rio", שהוכרז כשיר הנושא מהאלבום, אך זו והצוות שלה החליטו לעכב את הוצאת האלבום באותה השנה.
אניטה הכריזה על שינוי שם האלבום, תאריך יציאתו ועטיפתו ב-1 באפריל 2022, ואמרה כי לאחר מכן היא תסביר את החשיבה שלה מאחורי עטיפת האלבום וכי היא "אהבה" שזה "גורם למחלוקת", והצהירה שזאת הייתה כוונתה.
מאוחר יותר, פרסמה הצהרה בחשבונות המדיה החברתית שלה, שבה נכתב בחלקה, "אפילו אחרי מיליוני ניתוחים פלסטיים, רופאים והתערבויות...
הפנימי שלי נשאר אותו דבר"; הודעה שמתייחסת ל"הבדלים הבולטים בניתוחים פלסטיים" בין הפנים השונות בעטיפה.
היא גם ציינה ששמו שונה ל-Versions of Me מכיוון שזה "היה הגיוני יותר".
כדי לקדם את הסינגל "Girl from Rio", הופיעה אניטה במספר תוכניות אירוח אמריקאיות במאי 2021, כולל The Tonight Show בכיכובו של ג'ימי פאלון, Today ו"ג'ימי קימל לייב!".
ב-12 בספטמבר 2021, היא ביצעה את השיר במהלך הפסקה שאירעה בטקס פרסי הווידאו של MTV לשנות 2021, כחלק מקמפיין של בורגר קינג.
ב-31 בינואר 2022, הופיעה אניטה בתוכנית The Tonight Show וביצעה את הסינגל "Boys Don't Cry".
בנובמבר 2021, החלה אניטה לקדם את הסינגל השלישי שלה "Faking Love", אשר בוצע בתוכנית האירוח האמריקאית The Late Late Show עם ג'יימס קורדן, שם שרה את השיר עם הראפרית סוויטי.
הסינגל בוצע באירועים שונים אחרים במהלך אותה שנה, כולל "מסיבת השנה החדשה של מיילי סיירוס" ו-KIIS-FM Jingle Ball 2021.
ב-26 במרץ 2022, ביצעה אניטה את השיר שלה "Boys Don't Cry", יחד עם מיילי סיירוס במהלך המופע של סיירוס במהדורת 2022 של "לולהפלוזה".
ב-18 בספטמבר 2020, יצא לאור הסינגל המוביל מהאלבום "Me Gusta" בהשתתפות קארדי בי ומייק טאוורס.
הסינגל הגיע למקום 91 במצעד בילבורד הוט 100 בארצות הברית והיה לראשון של אניטה שדורג במצעד.
ב-29 באפריל 2021, יצא לאור הסינגל השני "Girl from Rio".
השיר תוכנן לצאת כשיר הנושא של האלבום, לפני שהקונספט שלו השתנה.
ב-11 ביוני 2021, יצאה לאור גרסת רמיקס עם דה-בייבי.
ב-14 באוקטובר 2021, יצא לאור הסינגל השלישי של אניטה בשפה האנגלית, "Faking Love", עם הזמרת סוויטי.
ב-11 בנובמבר 2021, יצא לאור הסינגל הרביעי "Envolver".
הסינגל הצליח להפוך לאחד הסינגלים המצליחים ביותר של אניטה עד כה והיה לשני שלה שדורג במצעד הבילבורד הוט 100; הוא דורג במקום ה-74 בעקבות טרנד בטיקטוק שהחל במרץ 2022. גרסת הרמיקס בהשתתפות ג'סטין קווילס יצאה לאור ב-17 בפברואר 2022.
ב-27 בינואר 2022, יצא לאור הסינגל החמישי "Boys Don't Cry".
ארגוןרשימהמיקוםמקוררולינג סטון100 האלבומים הטובים ביותר של שנת 202231האלבומים הטובים ביותר לשנת 2022 עד כה1
+ תאריכי יציאות לאור ופורמטים עבור Versions of Meאזורתאריך יצאהפורמטחברת תקליטיםמקורכלל העולם12 באפריל 2022הורדה דיגיטלית • הזרמת מוזיקה • תקליטורהאחים וורנר
Versus (בעברית: נֶגֶד) הוא אלבום האולפן האחד עשר של הזמרת-יוצרת המקסיקנית גלוריה טרווי, והאלבום המשותף הראשון שלה, עם הזמרת אלחנדרה גוזמן.
האלבום יצא לאור ב-23 ביוני 2017, על ידי חברת התקליטים יוניברסל מיוזיק לטין אנטרטיינמנט.
הוא יצא לאור שנתיים לאחר יציאת אלבומי האולפן של כל אחת מהשתיים (El Amor ו-A + No Poder).
האלבום קבע שורה של שיאים היסטוריים, וביניהם הפך את טרווי וגוזמן לנשים הראשונות בהיסטוריה בת 24 השנים של מצעד האלבומים הלטיניים שהצליחו להגיע עם אלבום משותף למקום הראשון במצעד.
מעבר לכך, נמכר בלמעלה 30,000 עותקים במקסיקו והפך לאחד מהאלבומים המשותפים הנמכרים ביותר במדינה בעשור השני של המאה ה-21.
על בסיס האלבום, יצאו השתיים לסיבוב ההופעות "Versus Tour" ובהמשך, הוציאו אלבום הופעה בשם, Versus World Tour.
מקוםתאריםמכירות מקסיקו (AMPROFON) זהב 30,000
Versus World Tour (בעברית: נֶגֶד: סיבוב ההופעות העולמי) הוא אלבום ההופעה הרביעי של הזמרת-יוצרת המקסיקנית גלוריה טרווי, ואלבום ההופעה המשותף הראשון שלה, עם הזמרת אלחנדרה גוזמן.
את האלבום הוציאו השתיים לאחר יציאת האלבום המשותף שלהן, Versus (2017), שקבע שורה של שיאים היסטוריים, וביניהם הפך את טרווי וגוזמן לנשים הראשונות בהיסטוריה בת 24 השנים של מצעד האלבומים הלטיניים שהצליחו להגיע עם אלבום משותף למקום הראשון במצעד.
האלבום מכיל הופעות שהתקיימו במסגרת, "Versus Tour".
האלבום הגיע למקום השישי במצעד אלבומי הפופ הלטיניים, וה-38 במצעד האלבומים הלטיניים.
היא חברת תקשורת אמריקאית שבסיסה בקרלסבד בקליפורניה.
החברה מספקת שירותי פס רחב מהירים מבוססי לוויינים ומערכות רשת מאובטחות המיועדות לשווקים צבאיים ומסחריים.
Viasat נוסדה במאי 1986 על ידי מארק דנקברג, מארק מילר וסטיב הארט.
מארק דנקברג היה המנכ"ל ומארק מילר וסטיב הארט היו מנהלי הטכנולוגיות הראשיים.
בדצמבר 1996 ביצעה החברה הנפקה ראשונה לציבור (IPO).
בשנת 1999 עבר מטה החברה לקרלסבד בקליפורניה.
החברה במימון עצמי שמתמקדת בפיתוח מערכות תקשורת ועיבוד אותות.
החברה רכשה את עסק רשתות הלוויינים של Scientific-Atlanta תמורת 75 מיליון דולר במזומן בשנת 2000.
בשנת 2001 החלה Viasat לעבוד עם בואינג על Connexion ושירותי תקשורת למטוסי נוסעים.
החברה רכשה את יחידת מוצרי התקשורת של לוקהיד מרטין, Comsat Laboratories ב-2001 תמורת סכום לא ידוע.
Comsat Laboratories היא קבוצת פיתוח הטכנולוגיה והמוצרים של Viasat למערכות תקשורת בתחום תקשורת מבוססת לוויין רחב פס בקצב גבוה.
בשנת 2001 רכשה Viasat גם את US Monolithics, חברה המתמקדת בתכנון מעגלי פס רחב בתדר גבוה, תמורת כ-30 מיליון דולר.
בשנת 2001 חתמה Eutelsat על הסכם לשימוש במסופי LinkStar של Viasat עבור רשת המולטימדיה בפס הרחב שלהם על גבי לווייני FSS המשדרים בתחום תדרי Ku.
במרץ 2001 זכתה Viasat בחוזה עם WildBlue Communications בשווי 16 מיליון דולר לבניית מודמים לווייניים של WildBlue לתמיכה בהשקת השירות של החברה.
WildBlue חתמה על חוזה שני עם Viasat ב-2001 תמורת 17 מיליון דולר ו-Viasat פיתחה וייצרה ציוד קצה למערכות מודם לווייני.
WildBlue השיקה את שירות האינטרנט שלה באוקטובר 2004 לאחר שהשיג קיבולת שידור בתחום שידור Ka-band בעזרת לוויין Telesat Anik F2. שירות WildBlue שודרג ב-2007 באמצעות הלוויין WildBlue-1, ששוגר שנה קודם לכן.
בשנת 2005 רכשה Viasat את Efficient Channel Coding, יצרנית של מעגלים משולבים לתקשורת בפס רחב ומערכות תקשורת לווייניות, אשר העניקו ל-Viasat גישה לשוק הפס הרחב של הלווין IPStar.
חברת הטכנולוגיה הביטחונית Enerdyne נרכשה על ידי Viasat ב-2006 תמורת השקעה ראשונית של 17 מיליון דולר.
ב-2007 רכשה Viasat את החברה השווייצרית JAST Antenna Systems שבסיסה בלוזאן.
החברה מפתחת מעגלי מיקרוגל ואנטנות ליישומי לוויין יבשתיים וניידים.
ב-15 בדצמבר 2009 רכשה Viasat את WildBlue, שבסיסה בקולורדו, תמורת 568 מיליון דולר במזומן ובמניות.
עסקת Wildblue כללה את הלוויין WildBlue-1 ושידור בתחום Ka-band באמצעות לווין Anik F2, כ-75 מיליון דולר במזומן ו-45 מיליון דולר בהפסדי מס, מה שהביא את מחיר הרכישה נטו לכ-445 מיליון דולר.
בשנת 2010 רכשה Viasat את חברת ההצפנה סטונווד גרופ מדורסט באנגליה, תמורת 20 מיליון דולר במזומן ובמניות.
בינואר 2013 פתחה החברה סניף בדולות' בג'ורג'יה.
בשנת 2015 פתחה החברה מתקן בשטח של כ-10.7 דונם בפארק המחקר של אוניברסיטת אריזונה סטייט בטמפה, אריזונה.
קמפוס אריזונה מתמקד בתכנון וייצור של מוצרי תקשורת למיקרוגל ומכ"ם, מערכות רדיו ואבטחת סייבר.
בשנת 2016 הכריזה Viasat על הקמת מתקן מחקר ופיתוח בצ'נאי בהודו.
בשנת 2017 פתחה מתקן בשטח של כ-7.4 דונם ליד מרכז מדעי הבריאות של טקסס A&M בבריאן בטקסס.
בשנת 2013 רכשה Viasat גם את חברת התוכנה LonoCloud, העוסקת בתחום הרשתות במחשוב ענן.
בשנת 2014 חתמה החברה על שיתוף פעולה עם Thuraya Telecommunications, מפעילת שירותי לוויין ניידים, כדי לספק שירותי מכונה למכונה (M2M).
באותה שנה החלה החברה גם בשותפות עם LightSquared בעבודה על שירותי M2M במכשירים בכלי רכב ובתעופה.
Viasat שיתפה פעולה גם עם אדיסון דרום קליפורניה כדי לספק מעבר קל לרשתות תפעוליות.
החברה רכשה את NetNearU שבסיסה בבריאן/קולג' סטיישן, טקסס ב-2014. חברת NetNearU מתמקדת בלקוחות ממשלתיים וארגוניים, ופיתחה מערכת ניהול wifi בשם TRACKOS.
ביולי 2014 רכשה חברת ViaSat את גריי לאבס, חברה שהתמחתה בתקשורת לוויין למודיעין, מעקב וסיור.
בשנת 2015 רכשה Viasat את חברת הווירטואליזציה Engreen כדי לשפר את מערכת הפס הרחב הגמיש שלה.
במרץ 2015 רכשה גם את EAI Design Services במטרה להרחיב את חומרת ה-ASIC וה-FPGA שלה לפרויקטים של לוויין ואבטחת סייבר.
בשנת 2016 רכשה Viasat את Arconics, ספקית תוכנה לענף התעופה שבסיסה בדבלין באירלנד.
החברה צירפה 40 העובדים משם לצוות העובדים שלה והרחיבה את היצע התוכנה שלה כתוצאה מהרכישה.
בשנת 2017 הודיעה Viasat על הכוונה להיכנס לשיתוף פעולה עם מפעילת הלוויין האירופית Eutelsat.
החברות ביטלו את תוכניות המיזם המשותף שלהן באפריל 2018.
החברה שיגרה את הלוויין השלישי שלה (הלוויינים הקודמים היו ViaSat-1 ו-WildBlue-1), ViaSat-2 ב-1 ביוני 2017.
בדצמבר 2020 רכשה Viasat את RigNet, מפתחת פתרונות רשת מנוהלים ויישומים מיוחדים.
במאי 2021 ערערה החברה לבית המשפט לערעורים של ארצות הברית עבור וביקשה לעצור את השיגורים של לוויינים במסלול נמוך (LEO) של SpaceX של שעליהם מתבסס Starlink.
חברת Viasat טענה כי החלטת ועדת התקשורת הפדרלית (FCC) לא תואמת את חוק המדיניות הסביבתית הלאומית (NEPA).
ועדת התקשורת הפדרלית דחה טענות אלה, וב-20 ביולי 2021, השופטים קבעו ש-SpaceX יכולה להמשיך לשגר לווייני פס רחב.
ב-8 בנובמבר 2021 הודיעה החברה על עסקה בשווי של 7.3 מיליארד דולר לרכישת אינמרסט תמורת 850 מיליון דולר במזומן, כ-46 מיליון מניות של מניות Viasat והנחת חוב של 3.4 מיליארד דולר.
ב-24 בפברואר 2022, היום שבו פלשה רוסיה לאוקראינה, אלפי מודמים של Viasat נפגעו באירוע סייבר.
ביולי 2013 הוענק לחברה רישיון לתחנות קרקע המשדרות ב-Ka-band מוועדת התקשורת הפדרלית.
Anik-F2 שוגר בשנת 2004 ונכנס לשירות ביוני 2005 (לפני כן היה בבדיקות).
משאבי Ka-band שלו מופעלים על ידי ViaSat.
WildBlue-1 שוגר בדצמבר 2006 ממרכז החלל הגיאני בגיאנה הצרפתית.
WildBlue-1 נכנס לפעולה בתחילת 2007.
ViaSat-1: חברת Space Systems/Loral בנתה את ViaSat-1 והוא שוגר מקזחסטן באוקטובר 2011 ונכנס לשירות בינואר 2012. ViaSat-1 מכסה את רוב ארצות הברית עם כיסוי נוסף בהוואי, קנדה ואלסקה באמצעות חיבור Ka-band.
ViaSat-2 הרחיב את הטווח הגאוגרפי המכוסה על ידי ViaSat-1. חברת Viasat שיתפה פעולה עם בואינג לבניית הלוויין.
ב-1 ביולי 2017 שוגר ViaSat-2 על רקטת אריאן 5. אזור הכיסוי כולל את מקסיקו, מרכז אמריקה, האיים הקריביים, חלקים מצפון דרום אמריקה ומסלולים אוויריים וימיים על פני האוקיינוס האטלנטי.
הלוויין נכנס לשירות בפברואר 2018.
ViaSat-3: בנובמבר 2015 הודיעה החברה כי היא מתכננת להזמין את הראשון מבין שלושה לווייני רצועת ViaSat-3 Ka שירחיב את הכיסוי העולמי.
KA-SAT: בנובמבר 2020, Viasat רכשה את כל הנכסים שנותרו, כולל KA-SAT, וסיימה את המיזם המשותף שלה עם Eutelsat.
החברה הצהירה שהיא תתחיל להתכונן להשקת ViaSat-3 Americas בסוף 2021, ואחריה עוד ViaSat-3 שתכסה את אירופה, המזרח התיכון ואפריקה ב-2022.
Viasat Internet, שהושק בשנת 2012 תחת השם Exede, הוא שירות אינטרנט בפס רחב המכסה אזורים שספקי שירותי אינטרנט יבשתיים מסורתיים לא מגיעים אליהם.
בשנת 2013 הוצג שירות Voice home כשירות משלים לשירות הנתונים.
החברה גם מפיצה גם שירותי אינטרנט עסקי, שנקרא בתחילה Exede Business, שהושק ב-2014.
שירות Exede של Viasat מופעל על ידי הלוויין ViaSat-1. בתחילה הושק האינטרנט לווייני בפס רחב כתגובה לחוסר הכיסוי שסופק על ידי שירותים יבשתיים.
השירות שסיפק 12 Mbit/s היה מהיר יותר מאשר אפשרויות גישה לאינטרנט לווייניות קודמות כמו WildBlue שיכול היה להגיע רק ל-1.5 Mbit/s.
בשנת 2016 הוכנסה לשימוש אפשרות למהירות הורדה של 25 Mbit/s באזורים מסוימים, כמו גם מודם חדש התומך בשכבת המהירות החדשה הכולל נתב Wi-Fi משולב ומתאם VoIP.
בשנת 2017 החלה החבררה למתג את השירות מחדש כ-Viasat Internet.
שירות האינטרנט מכסה את רוב ארצות הברית והוואי.
בדוח 2015, מהירויות ההורדה היו קצת יותר מ-100% מהמפורסמות, בעוד מהירות ההעלאה עלתה על 150% מהמהירויות המפורסמות.
למסלול הלווין של Viasat יש זמן השהיה של למעלה מ-600 אלפיות השנייה, יותר מפי עשרה ממערכות יבשתיות או מבוססות מסלול נמוך כמו Starlink, מה שהופך אותה לתחרותית הרבה פחות עבור יישומים כמו ועידות וידאו ומשחקים.
בדצמבר 2013 השיקה Viasat את שירות ה-WiFi בטיסה שלה בג'ט בלו.
מאז הרחיבה החברה את השירות לחברות תעופה אחרות בהן יונייטד איירליינס, אמריקן איירליינס, סקנדינביאן איירליינס, דלתא, אל על, אארומקסיקו, ג'ט בלו וקוואנטס.
בשנת 2017 חתמה החברה על הסכם עם Grupo Prosperist, ספקית שירותי תקשורת במקסיקו, לפריסת שירות Wi-Fi קהילתי.
שירות Wi-Fi קהילתי משתמש בנקודה חמה מרכזית על מנת להתחבר ללוויין Viasat ולספק שירות אינטרנט במחיר סביר לקהילות מרוחקות במקסיקו.
עד 2019 היה שירות Wi-Fi קהילתי נגיש ליותר ממיליון אנשים ברחבי המדינה.
בשנת 2019 החלה גם פייסבוק להשקיע ב-Wi-Fi קהילתי כדי לספק אינטרנט מהיר ומופעל באמצעות לוויין למקומות כפריים.
ביולי 2020 השיקה Viasat שירות אינטרנט מהיר בברזיל תוך שימוש בלוויין Telebras SGDC-1.
כונני Eclypt וכונני USB חיצוניים המיוצרים על ידי Viasat מוצפנים כדי להבטיח שלא ניתן לאחזר את הנתונים המאוחסנים אם התקן האחסון נגנב.
כוננים אלו משמשים ממשלות, כוחות צבא וסוכנויות אכיפת חוק.
Viasat עוסקת גם באבטחת תשתיות קריטיות החל משנת 2013, שנועדה לעצור פרצות אבטחה ולנטר רשתות בזמן אמת.
במסגרת זו נוספו חיישנים מוצפנים לרשתות התשתית הלאומיות הקריטיות ונעשה ניטור של פעילות חריגה באמצעות מרכז תפעול אבטחה.
Viasat עובדת בשיתוף עם אדיסון דרום קליפורניה כדי לשפר את מערכות האבטחה של התשתיות הקריטיות שלהם באמצעות מימון ממשרד האנרגיה האמריקאי שנועד לשפר את ההגנה על רשת החשמל ותשתיות הנפט והגז של המדינה מפני התקפות סייבר.
Viasat מציעה גם שירותי פס רחב לווייניים דו-כיווניים לממשלת ארצות הברית.
במסגרת השירותים היא מספקת לצבא שירותי תקשורת טקטית, מספקת שירותים לתקשורת מאובטחת ומוצפנת על פני רשתות ציבוריות.
שירותי תקשורת לוויינית מספרת מודיעין בזמן אמת לשליטה ובקרה.
"Veronika" (בעברית: "ורוניקה") הוא סינגל שהוקלט על ידי הזמרת הסלובנית רייבן.
הוא יצא לאור ב-20 בינואר 2024 באופן עצמי, והולחן על ידי רייבן וחמישה מוזיקאים סלובנים נוספים.
במרכז מילותיו של "Veronika" עומד סיפור חייה של ורוניקה, אשתו השנייה של פרדריק השני, רוזן צליה.
הוא נבחר לייצג את סלובניה באירוויזיון 2024, שהתקיים במאלמה שבשוודיה.
"Veronika" הולחן על ידי רייבן, בויאן צווייטיצ'אנין, קלבדייה קופינה, שרה ברישקי צירמן, דנילו קאפל, מרטין בזייק ופטר קו ונכתב על ידי הארבעה הראשונים.
צווייטיצ'אנין ייצג את סלובניה באירוויזיון 2023 כחלק מההרכב ג'וקר אאוט עם "Carpe Diem", שהגיע בגמר למקום ה-21 עם 78 נקודות.
לדברי רייבן, השיר נוצר בהשראת סיפור חייה של ורוניקה, רעייתו השנייה של פרדריק השני, רוזן צליה, שהייתה האישה הראשונה שהואשמה בכישוף בסלובניה.
לבסוף נרצחה באכזריות על פי צו חמה, שהתנגד לנישואיה לבנו בשל היותה ענייה.
רוקסנדב טודור מ-Wiwibloggs תיארה את "Veronika" כ"שיר פופ אלטרנטיבי, המאופיין באפלה".
במקור נועד השיר להיכלל במיני-אלבום השני של רייבן, Sirene, ולא לאירוויזיון.
תהליך יצירתו התפרש על כחצי שנה, תוך התמקדות באיכותו הדרמטית ורצון להשליך את סיפורה של ורוניקה על שנת 2024.
ב-12 בדצמבר 2023 הוכרזה רייבן באופן רשמי כנציגת סלובניה לאירוויזיון 2024 במהלך מסיבת עיתונאים שנערכה באולם האופרה והבלט הלאומי של ליובליאנה.
השיר והווידאו קליפ שלו פורסמו ב-20 בינואר 2024 במהלך תוכנית טלוויזיה מיוחדת בשם Misija Malmö.
הווידאו קליפ הרשמי של "Veronika" יצא גם כן ב-20 בינואר 2024. הוא צולם במחצבת צ'רני קרל ובראדובלייצה בבימויו של לוקאס זוסצ'לאג וטיאשה ברבו.
בריאיון לתאגיד השידור הסלובני הצהירה רייבן את רצונה לשלב בקליפ את ארבעת היסודות – אדמה, אש, מים ואוויר.
היא גם התייחסה לפחד שלה ממים עמוקים ועל הקושי לצלם כמה סצנות מתחת למים.
על מנת לקדם את השיר ביצעה אותו רייבן במסיבות אירוויזיון שונות, דוגמת זו ב-6 באפריל בברצלונה ומסיבת האירוויזיון הנורדית ב-14 באפריל.
ב-14 בספטמבר 2023 אישר תאגיד השידור הסלובני (RTVSLO) את השתתפות המדינה באירוויזיון 2024. תחילה תכנן לערוך את הקדם המסורתי של סלובניה לאירוויזיון, ה-EMA, אולם לבסוף הצעה זו נגנזה והנציג נבחר באופן פנימי.
פאנל שופטים, שהורכב ממוזיקאים סלובניים, בחר חמישה זמרים שיכולים לייצג את המדינה בתחרות האירוויזיון הקרובה, ואילו פאנל בין-לאומי צמצם את האפשרויות לאחת.
ב-12 בדצמבר 2023 הוכרזה רייבן כנציגת המדינה לאירוויזיון הקרוב.
שירה יצא לאור ב-20 בינואר 2024 יחד עם וידאו קליפ רשמי.
סלובניה שובצה לחלקו השני של חצי הגמר הראשון, שנערך ב-7 במאי.
סלובניה הופיעה תשיעית, אחרי איסלנד ולפני פינלנד.
ב-16 באפריל 2024, היא חשפה שההופעה שלה בתחרות תהיה מושפעת מאוד מהקליפ של "Veronika", ו"תתבסס על אורגניות ותנועה".
לרייבן מצטרפים על הבמה חמישה רקדנים מ, בניהולו הכוריאוגרפי של לוקאס זושלאג.
במאי ההופעה הוא נייץ לבסטיק, במאי התאורה הוא צ'רט בירסה, מעצב התוכן של מסכי הלד הוא ז'יגה ראדול, ואת תמונת הסאונד עיצב מרטין בז'ק.
התלבושות, בגד גוף מכסף כהה לרייבן ובגדי גוף עירום לרקדני הליווי, עוצבו על ידי המותג "Aemona" של אניקה אופרה.
במהלך הביצועים נעשה שימוש בגרפיקת LED, פירוטכניקה ואפקטי ערפל ורוח נמוכים.
בתחילת הופעתה שרה רייבן ללא רקדנים, אך מאוחר יותר החלו ללוות אותה חמישה רקדנים.
הרקע שמאחוריה היה שמיימי ונשאר כזה עד לסוף ההופעה.
בסיום הערב, הוכרזה סלובניה כאחת מעשר המדינות שהעפילו לשלב הגמר.
מאוחר יותר, התברר כי סלובניה הגיעה למקום התשיעי עם 51 נקודות.
סלובניה שובצה כהופעה ה-23, אחרי שווייץ ולפני קרואטיה.
לקראת המופע, השתתפה רייבן בחזרות הגנרליות למופע הגמר, ב-10 וב-11 במאי, כולל גמר חבר השופטים, שבו דירגו השופטים המקצועיים את כל השירים.
סלובניה הגיעה למקום ה-23 עם 27 נקודות; 15 נקודות מהשופטים, ו-12 נקודות מהקהל.
אזורתאריךפורמטחברת תקליטיםהערותעולם20 בינואר 2024הורדה דיגיטליתהוצאה עצמית
Vertigo (בעברית: סְחַרחוֹרֶת) הוא אלבום הבכורה של הזמרת-יוצרת האנגליה גריף.
האלבום יצא לאור ב-12 ביולי 2024, על ידי חברת התקליטים וורנר רקורדס.